Limbažos

**PASKAIDROJUMA RAKSTS**

**2019.gada 28.marta saistošajiem noteikumiem Nr.14**

**„Grozījumi Limbažu novada domes 2015.gada 25.jūnija saistošajos noteikumos Nr.14 „Par Limbažu novada pašvaldības nodevām””**

|  |  |
| --- | --- |
| **Paskaidrojuma raksta**  **sadaļas** | **Norādāmā informācija** |
| 1. Projekta nepieciešamības pamatojums | Saskaņā ar likuma „Par nodokļiem un nodevām” 12.panta pirmās daļas 5.punktu vietējās pašvaldības domei ir tiesības Ministru kabineta noteikumos noteiktajā kārtībā savā administratīvajā teritorijā uzlikt pašvaldības nodevas par visu veidu dzīvnieku turēšanu. Saskaņā ar Ministru kabineta 2005.gada 28.jūnija noteikumu Nr.480 „Noteikumi par kārtību, kādā pašvaldības var uzlikt pašvaldību nodevas” 3.punktu, Nodevas uzliek saskaņā ar domes izdotajiem saistošajiem noteikumiem tikai likuma „Par nodokļiem un nodevām” 12.panta pirmajā daļā norādītajiem nodevu objektiem. Ar pašvaldību nodevām neapliek tādu veidu pakalpojumus, kuri saskaņā ar likuma „Par nodokļiem un nodevām” 11.pantu ir valsts nodevu objekti. |
| 1. Īss projekta satura izklāsts | Ņemot vērā, ka, Limbažu novada dome izdodot saistošos noteikumus par „Par mājas (istabas) dzīvnieku reģistrācijas, uzskaites, turēšanas un izķeršanas kārtību Limbažu novadā”, nav paredzējusinodevu par mājas (istabas) dzīvnieku turēšanu, tad tā izslēdzama arī no saistošajiem noteikumiem „Par Limbažu novada pašvaldības nodevām”. |
| 1. Informācija par plānoto projekta ietekmi uz pašvaldības budžetu | Noteikumu īstenošanai tiek prognozēta ļoti nebūtiska finansiāla ietekme uz pašvaldības budžetu. |
| 1. Informācija par plānoto projekta ietekmi uz sabiedrību un uzņēmējdarbības vidi pašvaldības teritorijā | Saistošie noteikumi tiek piemēroti visā Limbažu novada teritorijā un attiecas uz visiem nekustamā īpašuma nodokļa maksātājiem. |
| 1. Informācija par administratīvajām procedūrām | Saistošo noteikumu izpildi nodrošina Limbažu novada pašvaldības administrācija. |
| 1. Informācija par konsultācijām ar privātpersonām | Saistošo noteikumu izstrādes procesā konsultācijas ar privātpersonām nav veiktas. |

Limbažu novada pašvaldības

Domes priekšsēdētājs D.Zemmers

**SAISTOŠIE NOTEIKUMI**

Limbažos

2019.gada 28.martā Nr.14

**APSTIPRINĀTI**

ar Limbažu novada domes

28.03.2019. sēdes lēmumu

(protokols Nr.5, 50.§)

*PRECIZĒTI*

*ar Limbažu novada domes*

*23.05.2019. sēdes lēmumu*

*(protokols Nr.10, 36.§)*

**Grozījumi Limbažu novada domes 2015.gada 25.jūnija saistošajos noteikumos Nr.14 „Par Limbažu novada pašvaldības nodevām”**

*Izdoti saskaņā ar likuma „Par nodokļiem un nodevām” 12.panta pirmās daļas*

*1., 2., 4., 7. un 10.punktu un Ministru kabineta*

*2005.gada 28.jūnija noteikumu Nr.480 „Noteikumi par kārtību,*

*kādā pašvaldības var uzlikt pašvaldību nodevas” 3. un 16.1punktu*

Izdarīt Limbažu novada domes 2015.gada 25.jūnija saistošajos noteikumos Nr.14 „Par Limbažu novada pašvaldības nodevām” šādus grozījumus:

1. Svītrot 5.4.apakšpunktu;
2. Svītrot V. nodaļu „Nodeva par mājas (istabas) dzīvnieku turēšanu”;
3. Svītrot 32.4.apakšpunktu.

Limbažu novada pašvaldības

Domes priekšsēdētājs D.Zemmers